b'\n_START_ARTICLE_\nRokometni klub Grosuplje\n_START_SECTION_\n1970-1980\n_START_PARAGRAPH_\nLeta 1970 so igralci ostali brez igri\xc5\xa1\xc4\x8da in tako za dve leti prenehali z delovanjem. Igralci so se za nekaj \xc4\x8dasa pridru\xc5\xbeili rokometni sekciji TVD \xc5\xa0marje-Sap. Leta 1971 so bili z zgraditvijo telovadnice in igri\xc5\xa1\xc4\x8d ob \xc5\xa1oli Louisa Adami\xc4\x8da zopet zagotovljeni pogoji za vklju\xc4\x8ditev kluba nazaj v tekmovalni sistem. Skupaj z igralci TVD \xc5\xa0marja-Sap so ve\xc4\x8d let igrali v dolenjski, ljubljanski conski in obmo\xc4\x8dni rokometni ligi Ribnica.  V sezoni 1972/73 je ekipa nastopila na odprtem zimske prvenstvu Slovenije in osvojila v 4. mesto v B ligi.\n_START_SECTION_\n\xc5\xbdenska ekipa\n_START_PARAGRAPH_\nMed letoma 1973 in 1980 je v Grosuplju delovala tudi \xc5\xbeenska ekipa. Treningi so se za\xc4\x8deli potem, ko je u\xc4\x8ditelj telovadbe in trener Andrej Ambro\xc5\xbei\xc4\x8d pri telovadbi zbral skupino najbolj zagretih deklet. Nastopati so za\xc4\x8dele v sezoni 1973/74 v dolenjski ligi, dve leti so igrale v ljubljanski conski ligi, zadnja \xc5\xa1tiri leta obstoja pa so zopet igrale v dolenjski ligi.\n_START_SECTION_\nDose\xc5\xbeki\n_START_PARAGRAPH_\nNajbolj\xc5\xa1i dose\xc5\xbeki posameznih selekcij.\n_START_SECTION_\nRokometni novoletni ples\n_START_PARAGRAPH_\nTo je vsakoletna prireditev na katero so vabljeni sponzorji kluba, gospodarski in politi\xc4\x8dni predstavniki ob\xc4\x8dine, rokometa\xc5\xa1i in njihovi star\xc5\xa1i ter ostali krajani. Njen namen je predstavitev klubskega dela vsem gostom.'